Ziegak eta zizareak

Ziegak & Zizareak  aintzinako rol-jokoetan oinarrituta dago eta horiekin bateragarria den rol-jokoa da. Eneko Mazok eta Eneko Palenciak 2024ean autoekoiztutako jokoa da eta honen testua Open Game Content da, Wizards of the Coast-en OGL 1.0a lizentziapean dago.

Bere arau-sorta erraza baina sakona eta oso moldagarria da eta hiru liburuxkaz osaturik dago:

 Jokalarien liburuxka: nola jolastu, pertsonaiaren sorrera eta arauak dituena.
 Munstroen liburuxka: jokoan aurki daitezkeen munstro anitzen bilduma.
 Aztikerien liburuxka: magia, aztikerien eta mirarien zerrenda dituen liburuxka.

 Nola jolasten da 
Ziegak eta Zizareak rol-jokoan bi jokalari mota daude: jokalari bat Maizterra izango da eta PEJak (pertsonaia ez jokalariak), munstroak eta abenturaren narrazioa bere ardurapean egongo dira.  Beste jokalari guztiek pertsonaia baten papera hartuko dute eta ziega ilun eta arriskutsuetan sartu, baso sakonak esploratu eta mendi gailurrik altuenetara igotzeko aukera izango dute, altxorra eta loria haien zain dutelarik.

 Zer behar da jolasteko 

 Jokalariak, 4-5 badira hobe!
 Pertsonaia orriak beteta
 4,6,8,10,12 eta 20 aldeetako dadoak.
 Arkatza eta borragoma
 2-3 ordu

 Kanpo estekak 

 Ziegak eta Zizareak Eneko Palenciaren webgunean. Jokoa eta pertsonaia orriak deskargatzeko aukera dago bertan.
 Ziegak eta Zizareak Durangoko azokako webgunean.

Kategoria:Rol-jokoak
Kategoria:Taula-jokoak